CAMARA DE

COMPTOS

DE NAVARRA

NAFARROAKO

KONTUEN

GANBERA

Nafarroako toki sektore publikoaren berregituratzea

2010-2016 ekitaldiak

2018ko urria

Aurkibidea

*ORRIALDEA*

[I. Sarrera 3](#_Toc528306518)

[II. Nafarroako foru sektore publikoa 4](#_Toc528306519)

[II.1. Gogoeta orokorrak 4](#_Toc528306520)

[II.2. Sektore publikoa berrantolatzeko planak 5](#_Toc528306521)

[III. Helburuak, norainokoa eta mugak 11](#_Toc528306522)

[IV. Konklusioak eta gomendioak 12](#_Toc528306523)

[V. Nafarroako foru sektore publikoa berrantolatzeko prozesuaren analisia 14](#_Toc528306524)

[V.1. Entitateen kopuruaren bilakaera 14](#_Toc528306525)

[V.2. Berregituratzearen eragin ekonomikoak 15](#_Toc528306526)

[V.3. Berregituratzeak ukitutako eginkizunak 21](#_Toc528306527)

[V.4. Berrantolaketa-planen betetzea 22](#_Toc528306528)

[Eranskinak 27](#_Toc528306529)

[1. eranskina. Esparru juridikoa 27](#_Toc528306530)

[2. eranskina. Ente eta erakunde publikoen zerrenda eta haien bilakaera 29](#_Toc528306531)

[3. eranskina. Sozietate xurgatuen eta xurgatzaileen zerrenda 30](#_Toc528306532)

[4. eranskina. Sozietate publikoen zerrenda eta haien bilakaera 31](#_Toc528306533)

[5. eranskina. Fundazio publikoen zerrenda eta haien bilakaera 32](#_Toc528306534)

I. Sarrera

 Kontuen Ganberak 2018ko lan-programan sartu zuen fiskalizazio txosten bat egitea foru sektore publikoaren 2010-2016 aldiko berregituratzeari buruz.

Lan hau egin da Kontuen Auzitegiarekin eta Kanpo Kontroleko Organo Autonomikoekin (OCEX) koordinatuta, eta xede du aipatutako aldi horretan sektore publiko autonomikoa berrantolatzeko prozesuak egiaztatzea.

Sektore publikoaren berrantolatzea hasi zen 2010ean Estatuak bultzatutako esparru-akordio baten ekimenez; izan ere, akordio horren arabera autonomia erkidegoek eta autonomia-estatutua zuten hiriek konpromisoa hatzen zuten beren berrantolaketa-planak egiteko eta finantza publiko jasangarriak edukitzeko.

Lana auditoriako teknikari batek eta auditore batek osatutako lantaldeak egin du, 2018ko maiatzetik abuztura, Ganberako zerbitzu juridiko, informatiko eta administratiboen laguntzarekin.

Txostenak bost epigrafe dauzka, sarrera hau barne. Bigarren epigrafean Nafarroako foru sektore publikoa eta hainbat eremutan aurrera eraman diren berrantolaketa-planak definitzen dira. Hirugarren epigrafean, fiskalizazioaren helburuak, norainokoa eta mugak erakusten ditugu. Laugarren epigrafean, konklusioak eta gomendioak azaltzen ditugu. Azkenik, bosgarrenean, prozesuei eta haien eraginei buruz egin den analisia deskribatzen dugu, bai eta haien betetze-maila ere.

Gainera, bost eranskin ditu, txostenean azaldutako datuetako batzuei buruzko informazio zehatzagoa dakartenak.

Jarduketa honen emaitzak Nafarroako Gobernuko Ogasuneko eta Finantza Politikako Departamentuko kontseilariari eta NEKPeko zuzendari finantzarioari eta kontrolekoari azaldu zitzaizkion, kasua bazen, egokitzat jotzen zituzten alegazioak aurkezteko, Nafarroako Kontuen Ganbera arautzen duen 19/1984 Foru Legearen 11.2 artikuluan ezarritakoari jarraituz. Epea iraganda, ez dute alegaziorik aurkeztu.

Eskerrak ematen dizkiegu Ogasuneko eta Finantza Politikako Departamentuko Aurrekontuaren Zuzendaritza Nagusiari; Lehendakaritzako, Funtzio Publikoko, Barneko eta Justiziako Departamentuko Gobernuko Idazkaritzaren eta Araugintzaren Zerbitzuari, eta Nafarroako Enpresa Korporazio Publikoari, lan hau egiteko eman diguten laguntzarengatik.

II. Nafarroako foru sektore publikoa

II.1. Gogoeta orokorrak

Nafarroako Ogasun Publikoari buruzko apirilaren 4ko 13/2007 Foru Legean ezarritakoaren arabera, honako hauek osatzen dute Nafarroako foru sektore publikoa:

* Nafarroako Foru Komunitateko Administrazioa.
* Nafarroako Parlamentua eta haren menpeko organoak —Kontuen Ganbera eta Arartekoa—.
* Nafarroako Kontseilua eta Nafarroako Ikus-entzunezkoen Kontseilua.
* Nafarroak Foru Komunitateko Administrazioari atxikitako erakunde autonomoak.
* Nafarroako Foru Komunitateko Administrazioaren enpresa-entitate publikoak.
* Nafarroako Foru Komunitateko sozietate publikoak, Nafarroako Ondareari buruzko apirilaren 4ko 14/2007 Foru Legean ezarritakoari jarraituz[[1]](#footnote-1).
* Nafarroako Foru Komunitateko Administrazioko eta haren erakunde publikoetako fundazio publikoak[[2]](#footnote-2).
* Sortu berriak diren beste entitate publiko batzuk, haiek sortzeko dituen xedapenak espresuki hala xedatzen badu.

Hau da, Foru Komunitateko Administrazioarekin berarekin eta Parlamentuarekin batera (beren menpeko organoak barne direla), foru sektore publikoan zuzenbide publiko eta pribatuko entitateen multzo bat sartzen da: nortasun juridiko propioa eta tresna-izaera dute; beren kudeaketan autonomoak dira; Nafarroako Foru Komunitateko Administrazioak sortu eta finantzatu ditu esleitu zaizkien xede publikoak bete ditzaten, eta administrazioaren, enpresen eta fundazioen sektore publikoan sailkatuta daude.

Honako hau da enpresen eta fundazioen sektore publikoaren magnitudea[[3]](#footnote-3), Foru Komunitateko Administrazioko langileei dagokienez eta Nafarroako Aurrekontu Orokorretan 2010-2016 aldian haien jarduketetarako aurreikusitako finantzaketari dagokionez:

|  |  |
| --- | --- |
| Langileak | 2010-2016 aldiko batez besteko zenbatekoa |
| Foru Komunitateko Administrazioko eta haren erakunde autonomoetako langileak | 23.034 |
| Sozietate publikoetako langileak | 1.115 |
| **Ehunekoa** | **4,76** |
| Fundazio publikoetako langileak | 35 |
| **Ehunekoa** | **0,16** |

 (euroak, milakotan)

|  |  |
| --- | --- |
| Jarduketen finantziazioa | 2010-2016 aldiko batez besteko zenbatekoa |
| Nafarroako Aurrekontu Orokorretako 2., 4., 6. eta 7. kapituluetako partidak | 2.580.411 |
| Ustiapeneko diru-sarrerak eta diru-laguntzak sozietate publikoetan | 58.350 |
| **Ehunekoa** | **2,26** |
| Nafarroako Aurrekontu Orokorretako aktibo finantzarioetako partidak | 75.230 |
| Sozietate publikoentzako kapital-ekarpenak | 14.588 |
| **Ehunekoa** | **19,39** |
| Nafarroako Aurrekontu Orokorretako 4. eta 7. kapituluetako partidak | 1.487.824 |
| Ustiapeneko diru-sarrerak eta diru-laguntzak fundazio publikoetan | 6.748 |
| **Ehunekoa** | **0,45** |

Sozietate eta fundazio publikoetako langileen egiturak eta egitura finantzarioak, emandako datuen arabera, eragin eskasa dute, Nafarroako Foru Komunitateko Administrazioaren eta haren erakunde autonomoen langile- eta aurrekontu-magnitudeen osotasunarekin alderatuta.

II.2. Sektore publikoa berrantolatzeko planak

II.2.1. Sektore publikoa berrantolatzeko esparru-akordioak

Krisi ekonomiko larriaren ondorioz azken urteetan izan diren inguruabar ekonomikoek beraiekin ekarri zuten ondoz ondoko erreformak egiten hastea sektore publikoaren eremuan, finantza publikoei eusteko helburu nagusiarekin; erreforma horiek, besteak beste, eragina izan zuten administrazio publikoetako egituren dimentsioak finkatzerakoan.

Horretarako, Politika Fiskal eta Finantzarioaren Kontseiluak, besteak beste, honako ezaugarriak dituzten bi esparru-akordio onetsi zituen:

* Autonomia-erkidegoekiko eta autonomia-estatutua duten hiriekiko martxoaren 22ko 1/2010 esparru-hitzarmena, 2010-2013 aldiko finantza publikoen jasangarritasunari buruzkoa. Akordio horrek, beste konpromiso batzuen artean, ezartzen du arrazionalizatze-plan autonomikoak onetsiko direla erkidego bakoitzaren sektore publikoen egituren gainean, gastu publikoaren efizientzia hobetzeko eta gastu hori gutxitzeko. Halakoen hasierarako erreferentziako data gisa 2010eko uztailaren 1a ezarri zen.
* Urtarrilaren 17ko 5/2012 esparru-akordioa, zeinaren bidez berregituratzeen 2011ko ekainaren 1eko balantzea egiten baita eta beste konpromiso batzuk ezartzen baitira sektore publiko autonomikoak berrantolatzeko. Halaber, esparru-akordio horretan erabaki zen Ogasuneko eta Funtzio Publikoko Ministerioan autonomia-erkidegoen menpeko enteen inbentario bat sortzea, emandako informazio autonomikoa oinarritzat harturik; informazio hori, izan ere, berrantolaketa-neurrien plan batekin eta prozesu hori dela-eta espero diren ondoreekin batera bidali beharko da.

Foru Komunitateko Administrazioak Ogasuneko eta Funtzio Publikoko Ministerioari aipatutako akordioetan aurreikusitako informazioa igorri dio, hartutako konpromisoak betez.

Dauden entitateei eta haien bilakaerari buruzko informazioa, aipatutako inbentarioan ageri diren berrantolaketa-planen ondoriozkoa, HAP/2105/2012 Aginduan ezarritako irizpideekin egiten da[[4]](#footnote-4); irizpide horiek, ordea, ez datoz bat gure fiskalizazioaren norainoko subjektiboarekin, eta gure txostenean jasotakoez beste ente-zerrenda bat dakar.

II.2.2. Nafarroako foru sektore publikoa berrantolatzeko planen analisia

Ogasuneko eta Funtzio Publikoko Ministerioak emandako informazioaren zati izan eta ezarri diren neurrien multzoa, ondoren garatzen duguna da:

Administrazioaren sektore publikoa

Bilakaera honako taula honetan ageri da:

|  |  |  |  |  |  |  |  |
| --- | --- | --- | --- | --- | --- | --- | --- |
| Ente publikoak |  2010 | 2011 | 2012 | 2013 | 2014 | 2015 | 2016 |
| Guztira  | 2 | 1 | 1 | 1 | 1 | 1 | 1 |
|  |  |  |  |  |  |  |  |
| Erakunde autonomoak | 2010 | 2011 | 2012 | 2013 | 2014 | 2015 | 2016 |
| Guztira | 12 | 11 | 9 | 9 | 9 | 8 | 8 |

2. eranskinean, ente eta erakunde autonomoen xehetasunak ageri dira.

Berrantolatzea honako informazio honen arabera egin da:

|  |  |  |  |  |
| --- | --- | --- | --- | --- |
| Ezeztatutako entitatea | Berrantolatzeko modua | Ekitaldia | Arau xedapena | Eginkizunen jarraipena bere gain hartzen duen entitatea |
| **Ente publikoak** |  |  |  |  |
| Nafarroako Ikus-entzunezkoen Kontseilua | Azkentzea | 2011 | 15/2011 Foru Legea | Kulturako, Turismoko eta Erakunde Harremanetako Departamentua[[5]](#footnote-5) |
| **Erakunde autonomoak** |  |  |  |  |
| Nafarroako Mahastizaintza eta Enologia Zentroa | Azkentzea | 2011 | 142/2011 Foru Dekretua. | Landa Garapen, Industria, Enplegu eta Ingurumen Departamentua[[6]](#footnote-6) |
| Nafarroako Administrazio Publikoaren Institutua | Azkentzea | 2012 | 68/2012 Foru Dekretua. | Lehendakaritzako, Funtzio Publikoko, Barneko eta Justiziako Departamentua |
| Nafarroako Kirol Institutua  | Baterakuntza | 2012 | 35/2012 eta 73/2012 foru dekretuak | Gizarte Politiketako Departamentuko Nafarroako Kirol eta Gazteriaren Institutua[[7]](#footnote-7) |
| Nafarroako Gazteriaren Institutua |
| Nafarroako Larrialdietako Agentzia  | Azkentzea | 2015 | 197/2015 Foru Dekretua. | Lehendakaritzako, Funtzio Publikoko, Barneko eta Justiziako Departamentua |

Entitate horiek ezabatzea erabaki da organo eskudunak onetsitako arau-xedapenen bitartez, Foru Komunitatearen esparru juridikoaren terminoetan. Ez dago jasota administrazioaren sektore publikoa berrantolatzeko plan bat onetsi denik, prozesu horren plangintzarako tresna gisa.

Enpresen sektore publikoa

Bilakaera honako taula honetan ageri da:

|  |  |  |  |  |  |  |  |
| --- | --- | --- | --- | --- | --- | --- | --- |
| Sozietate publikoak | 2010 | 2011 | 2012 | 2013 | 2014 | 2015 | 2016 |
| NEPKren sozietate nagusia | 1 | 1 | 1 | 1 | 1 | 1 | 1 |
| Menpeko sozietate publikoak |   |   |   |   |   |   |   |
|  > % 50eko zuzeneko partaidetzako sozietate publikoak | 24 | 13 | 13 | 12 | 11 | 11 | 12 |
|  > % 50eko zeharkako partaidetzako sozietate publikoak | 14 | 6 | 5 | 4 | 4 | 4 | 4 |
| Guztira | 39 | 20 | 19 | 17 | 16 | 16 | 17 |

Enpresen sektore publikoa berrantolatzeko prozesua Enpresa Korporazio Publikoa SMP (aurrerantzean, NEPK) sortzeari buruzko ekainaren 18ko 8/2009 Foru Legearekin hasi zen. Arau hori Nafarroako Ondareari buruzko apirilaren 4ko 14/2007 Foru Legeak ezarri zuen gaikuntzari dagokio, zeren eta jo baitzuen enpresen ondare publikoaren berregituratzea Foru Komunitateko Administrazioaren enpresen ondare publikoaren barneko berrantolaketa-modu bat zela.

NEKP 2009ko azaroaren 4an eratu zen, pertsona bakarreko sozietate mugatu gisa, eta Foru Komunitateko Administrazioak hartu zuen haren partaidetza osoa. Enpresen sektore publikoa, horrenbestez, 2010ean, korporazioak berak eta NEKPren menpekoak ziren 38 sozietate publikok osatzen zuten.

Honako hauek dira NEKP sortu ondoren onetsi diren berrantolaketa-planak:

* Enpresen sektore publikoaren berrantolatzerako eta berregituratzerako I. Plana, Nafarroako Gobernuaren 2010eko abenduaren 20ko erabakiaz onetsia[[8]](#footnote-8).
* Enpresen sektore publikoa antolatzeko II. Plana, NEKPren Administrazio Kontseiluak 2013ko maiatzaren 13an onetsia.

Bi prozesu horiei buruz honako hau aipatu behar dugu:

* Berregituratzea bi fasetan aplikatu da eta lehendik zeuden sozietateen xurgatze bidezko fusioko merkataritza-operazioen bitartez egin da. Sozietate horietan deitura-aldaketak edo eraldaketak gertatu direnez, sozietate anonimo izatetik sozietate anonimo bihurtzekoak, ez dira sozietate sortu berritzat hartzen.
* NEKPren Administrazio Kontseiluak onetsitako bigarren antolamendu-planari buruzko informazioa Parlamentuko batzordean eman zen, Ekonomia, Ogasun, Industria eta Enpleguko kontseilariak NEKPko zuzendari nagusiarekin batera 2013ko ekainean egin zuten agerraldian. 8/2009 Foru Legea partzialki aldatzen duen abuztuaren 7ko 28/2013 Foru Legeak, bigarren xedapen iragankorrean, honako hau ezarri zuen: *“Betiere, Nafarroako Enpresa Korporazio Publikoaren Administrazio Kontseiluak Sektore Publikoa Berregituratzeko II. Plana igorri beharko dio Nafarroako Parlamentuari, eztabaidatu eta onets dezan”.*

Aipatutako bi antolamendu-planen ondoriozko berregituratzeaz gainera, beste eragiketa batzuk egin dira, sozietate publikoen kopuruaren bilakaeran eragina izan dutenak; honako hauek dira:

* 2012an Tuckland Footwear SL sozietatea azkendu zen.
* 2013an Burnizko SA azpitaldea saldu zen.
* 2016an, Sociedad TRACASA Instrumental SL sortu zen. Sozietate hori sortu zen jarraitutasuna eman ahal izateko Nafarroako Foru Komunitateak TRACASAri egiten zizkien enkarguei; izan ere, TRACASAk, Europako Parlamentuaren eta Kontseiluaren Kontratazio Publikoari buruzko 2014ko otsailaren 26ko 2014/24/EE Zuzentarauaren ondorioz, Foru Komunitateko Administrazioaren bitarteko propioaren izaera galdu behar zuen[[9]](#footnote-9). Sozietate horren sorrerak berekin ekarri zuen TRACASAko 285 langile subrogatzea.

3. eranskinean, egindako bi fusio-prozesuak zehazten dira, eta 4. eranskinean, berriz, sozietateen bilakaeraren banakako xehakatzea ageri da.

NEKPren partaidetzetatik datorren mapa, honako hau da 2016ko itxieran:

|  |
| --- |
| ZUZENEAN PARTE HARTUTAKO SOZIETATEAK, KAPITAL SOZIALAREN EHUNEKO 50ETIK GORAKO PORTZENTAJEAREKIN |
|  |  |  |
| Ondoriozko enpresa publikoa | Partaidetzaren ehunekoa  | Jarduera ekonomikoa |
| 1. Navarra de Suelo y Vivienda SA (NASUVINSA) | 100 | Lurzorua eta etxebizitza |
| 2. Ciudad Agroalimentaria de Tudela SL (CAT) | 100 | Nekazaritza-elikagaiak |
| 3. Instituto Navarro de Tecnologías e Infraestructuras Agroalimentarias SA (INTIA) | 100 | Nekazaritza-elikagaiak |
| 4. Gestión Ambiental de Navarra SA (GAN) | 100 | Ingurumena |
| 5. Navarra de Infraestructuras Locales SA (NILSA) | 100 | Tokiko azpiegiturak |
| 6. Navarra Infraestructuras Cultura, Deporte y Ocio SL (NICDO) | 100 | Azpiegitura tematikoak, kulturakoak, aisiakoak eta kirolekoak |
| 7. Centro Navarro de Aprendizaje de Idiomas SA (CNAI) | 100 | Hezkuntza eta talentua |
| 8. Navarra de Servicios y Tecnologías SA (NASERTIC) | 100 | Administrazio publikoentzako zerbitzuak eta teknologia |
| 9. Centro Europeo de Empresas e Innovación SL (CEIN) | 100 | Berrikuntza eta ekintzaileak |
| 10. Trabajos Catastrales SA (TRACASA) | 100 | Katastroa, kartografia eta lurralde-informazioko sistemak |
| 11. Trabajos Catastrales Instrumental SL (TRACAS INS) | 100 | Katastroa, kartografia eta lurralde-informazioko sistemak |
| 12. Sociedad de Desarrollo de Navarra SL (SODENA) | 100 | Ekonomiaren sustapena eta finantzaketa |

|  |
| --- |
| ZEHARKA PARTE HARTUTAKO SOZIETATEAK, KAPITAL SOZIALAREN EHUNEKO 50ETIK GORAKO PORTZENTAJEAREKIN |
|  |  |  |
| Enpresak | Partaidetzaren ehunekoa  | Jarduera ekonomikoa |
| 13. Start Up Capital Navarra SA | 59,5 | Enpresak sustatu eta bultzatzea |
| 14. Salinas de Navarra SA | 76 | Gatza eta haren deribatuak sortu, prestatu eta merkaturatzea |
| 15. Potasas de Subiza SA | 100 | Abonu mineralak eta potasio- eta sodio-gatzetatik deribatutako produktuak |
| 16. Natural Climate Systems SA | 100 | Higiezinen sustapena, efizientzia energetikoko irizpideekin |

Fundazioen sektore publikoa

Fundazioen bilakaera ondoko taulan ageri da:

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2010 | 2011 | 2012 | 2013 | 2014 | 2015 | 2016 |
| Fundazio publikoak | 7 | 7 | 7 | 7 | 6 | 4 | 4 |

5. eranskinean, fundazioen zerrenda eta haien bilakaera ageri dira.

Nafarroako Gobernuak, 2013ko maiatzean, 2013‑2015 Ekintza Plana onetsi zuen; hartan, Administrazioa erreformatzeko hainbat neurri erabaki ziren, egitura gutxitzeko eta efizientzia handitzeko; horien artean, fundazio publikoen berrantolatzea edo desagertzea daude.

Plan hori aplikatuz, Nafarroako Gobernuaren 2014ko martxoaren 20ko Erabakiaz[[10]](#footnote-10), Nafarroako Foru Komunitateko Administrazioaren fundazio jakin batzuen estatutuak azkentzeko edo aldatzeko prozeduren hasiera onetsi zen.

Honako hauek dira geroztik hartu diren erabakiak eta haien emaitza:

|  |  |  |  |  |
| --- | --- | --- | --- | --- |
| Ezeztatutako entitatea | Berrantolatze-mota | Ekitaldia | Xedapena | Eginkizunen jarraipena bere gain hartzen duen entitatea |
| **Fundazio publikoak** |   |  |   |   |
| Ikus-entzunezko Arteen eta Zinematografiaren Nafarroako Institutua | Azkentzea | 2014 | Gobernuaren Erabakia, 2014ko maiatzaren 28koa | Kultura, Kirol eta Gazteria Departamentuko Vianako Printzea Erakundea-Kultura Zuzendaritza Nagusia |
| Energia Berriztagarrien arloko prestakuntza | Azkentzea | 2015 | Patronatuaren 2015eko maiatzaren 18ko erabakia eta Ekonomia eta Ogasuneko kontseilariaren 156/2015 Foru Aginduaren bidezko onespena. | CENIFER ([[11]](#footnote-11)Centro Privado con reconerreferentzia nazionaleko zentroa) |
| Navarra para la Excelencia | Estatuen aldaketa, fundazio pribatu bilakatzeko | 2015 | Gobernuaren 2014ko abenduaren 29ko erabakia. | Fundazio pribatua |

III. Helburuak, norainokoa eta mugak

Honako hauek dira lan honen helburuak:

* Egiaztatzea enteak azkentzeko jarraitutako prozesua esparru juridikoaren eta ezarritako plangintzaren araberakoa den.
* Jatorrizko beharrizana aztertzea eta, kasua bada azkendutako entearen sorreran xede zen jarduerari edo eginkizunari eustea beste organo edo entitate autonomiko baten bitartez.
* Nafarroako foru sektore publikoaren berregituratze-neurri horien eragin ekonomikoa aztertzea.
* Azkendutako enteetako aktiboen eta pasiboen zertarakoa egiaztatzea.

Fiskalizazioaren eremu subjektiboak Nafarroako foru sektore publikoa osatzen duten eta azkenduta dauden enteak hartzen ditu; zehazki, aholku-kontseiluak, erakunde autonomiak, sozietateak eta fundazio publikoak.

Eremu objektiboa bat dator enteen azkentze-prozesuen analisiarekin eta haien eragin ekonomikoekin.

Fiskalizazioak 2010-2016 aldia hartu du, zeren eta sektore publikoa berrantolatzeko prozesua 2010eko ekitaldian hasi baitzen, 1/2010 esparru-akordioa onestearekin, eta 2017ko urtarrilaren 1ean amaitu baitzen, orduan jo baitzuen Politika Fiskalaren eta Finantzarioaren Kontseiluak beteta zeudela aipatutako akordioan eta geroko 5/2012 esparru-akordioan arlo horretarako ezarritako aginduak.

Gure lanak muga batzuk izan ditu, hain zuzen ere administrazioaren sektore publikorako arrazionalizazio-plan berariazkorik ez egotearekin lotutakoak.

Gure lana egin da sektore publikoaren fiskalizaziorako oinarrizko printzipioei —hain zuzen ere kanpoko kontroleko erakundeek hartutakoei— jarraituz, eta, zehazki, fiskalizazio operatiboaren oinarrizko printzipioei buruz ISSAI-ES 300 arauan ezarritakoei jarraituz.

IV. Konklusioak eta gomendioak

Ondoren, egindako lanaren ondorio nagusiak aurkezten ditugu, bai eta egokitzat jotzen ditugun gomendioak ere:

* Antolamendu-prozesuak, oro har, aurreikusitako arau-xedapenen arabera izapidetu dira. Enpresen sektore publikoa antolatzeko II. Planari dagokionez, ez dago jasota Nafarroako Parlamentuak onetsi izana, geroztik onetsitako lege batek eskatzen zuen bezala, Nafarroako Enpresa Korporazio Publikoko ordezkariek Parlamentuko egoitzan hura azaldu ondoren.
* Enpresen sektore publikoaren berrantolaketa helburu zehatzetan oinarritutako bi antolaketa-planetan oinarritu da; helburu horiek, oro har, kuantifikagarriak dira, horretarako ezarri diren eta haien egiaztatzea bideratu duten adierazleen bitartez; alderdi horiek, ordea, ez dira jaso aztertutako gainerako sektore publikoetan, dela antolaketa-planik ez dagoelako, administrazioaren sektore publikoaren kasuan, dela helburu kuantifikagarririk eta ebaluagarririk ez dagoelako, fundazioen sektorearen kasuan.
* Administrazioaren sektore publikoan zeuden bi kontseiluetatik bat ezeztatu da —ehuneko 50eko gutxitzea da hori—, bai eta 12 erakunde autonomoetatik lau ere —ehuneko 33ko gutxitzea— Azkendutako enteetako langileak eta haiek aurrera eramaten zituzten eginkizunak Foru Komunitateko Administrazioko hainbat departamentuk eta erakunde autonomo batek hartu dituzte beren gain.
* Enpresen sektore publikoan, berrantolaketaren aurretik zeuden 39 sozietateetatik 22 azkendu dira: ehuneko 56ko gutxitzea da hori. Berrantolaketa horrek berekin ekarri du 224 langile gutxiago egotea, eta hori ehuneko 17ko gutxitzea da. Azkendutako sozietate publikoek esleituta zeuzkaten jarduerak geroztik sozietate xurgatzaileek bete izan dituzte. Sozietate xurgatzaile horiek arloz arloko zenbait politikaren inguruan bildu dira, antolamenduko eta langileriako egitura txikiagoarekin.
* Fundazioen sektore publikoan, 7 fundazioetatik hiru ezeztatu dira; horrek ehuneko 43ko gutxitzea ekarri du. Azkendutako hiru fundazioetatik, baten eginkizunak baizik ez ditu hartu Foru Komunitateko Administrazioak berak. Gainerako bien jarduerak eremu pribatura eraman dira.
* Enpresen sektore publikoan ez bezala, administrazioaren eta fundazioen sektoreetan ez dago jasota zein eragin ekonomiko gertatu diren eginkizunak kendu eta beste eremu batzuetan berrantolatzearen ondorioz.

Nafarroako foru sektore publikoaren aurrezkiak direla-eta kalkulatu den zenbatekoa, enpresen sektore publikoak eman duena eta antolaketa-prozesuetatik heldu dena, behin Ganbera honen iritziz egin beharrekoak ziren doikuntza batzuk egin ondoren, 32,57 milioi eurokoa da.

* Erakunde autonomoen aktiboei eta pasiboei dagokienez eta ezeztatutako fundazio publikoari dagokionez, azkendutako enteen eginkizunak beren gain hartu dituzten Foru Komunitateko Administrazioko departamentuei eta erakunde autonomoari atxiki zaizkie.
* Xurgatutako sozietate publikoen aktiboak eta pasiboak, 2011ko, 2013ko eta 2014ko ekitaldietako auditoria-txostenetan jasota ageri den moduan, blokean transmititu zaizkie sozietate xurgatzaileei, zeren eta eskubide eta eginbehar guztietan oinordetza unibertsala gertatu baita.
* Nafarroako Enpresa Korporazio Publikoak egindako bi berrantolaketa-planetan nahiko bete dira programatutako epean aurreikusita zeuden helburuak.

Gure gomendioak:

* *Etorkizuneko berrantolaketa-prozesuetan plangintza modu integratu eta bateratuan egitea, eta plangintza hori gero arloz arloko banakako planen bitartez garatzea.*
* *Administrazioaren eta fundazioen eremuetako berrantolaketa-planek helburu zehatz, kuantifikagarri eta ekonomikoki ebaluagarriak ere jaso beharko dituzte.*
* *Organo eskudunak berrantolaketa-planak onestea, horretarako onesten diren arauek hori eskatzen dutenean.*

V. Nafarroako foru sektore publikoa berrantolatzeko prozesuaren analisia

V.1. Entitateen kopuruaren bilakaera

Foru sektore publikoko entitateen multzoak 2010-2016 aldian izan duen bilakaera honako hau izan da, txosteneko II.2 atalean deskribatutako prozesuen arabera:

* Entitateen tipologia

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Entitateak | 2010 | 2011 | 2012 | 2013 | 2014 | 2015 | 2016 | 2016/10 aldea | Aldea (%) |
| Ente publikoak | 2 | 1 | 1 | 1 | 1 | 1 | 1 | 1 | -50 |
| Erakunde autonomoak | 12 | 11 | 9 | 9 | 9 | 8 | 8 | -4 | -33 |
| Sozietate publikoak | 39 | 20 | 19 | 17 | 16 | 16 | 17 | -22 | -56 |
| Fundazio publikoak | 7 | 7 | 7 | 7 | 6 | 4 | 4 | -3 | -43 |
| Guztira | 60 | 39 | 36 | 34 | 32 | 29 | 30 | -30 | -50 |

* Aldeei buruzko xehetasunak, entitate motaren arabera

|  |  |  |  |  |  |  |  |
| --- | --- | --- | --- | --- | --- | --- | --- |
| Entitateen aldea | 2010 | 2011 | 2012 | 2013 | 2014 | 2015 | 2016 |
| **Ente publikoak** | **2** | **1** | **1** | **1** | **1** | **1** | **1** |
| Altak |  |  |  |  |  |  |  |
| Bajak |   | -1 |   |   |   |   |   |
| **Erakunde autonomoak** | **12** | **11** | **9** | **9** | **9** | **8** | **8** |
| Altak |  |  | 1 |  |  |  |  |
| Bajak |   | -1 | -3 |   |   | -1 |  |
| **Sozietate publikoak** | **39** | **20** | **19** | **17** | **16** | **16** | **17** |
| Altak |  | 1 |  |  |  |  | 1 |
| Bajak |   | -20 | -1 | -2 | -1 |   |   |
| **Fundazio publikoak** | **7** | **7** | **7** | **7** | **6** | **4** | **4** |
| Altak |  |  |  |  |  |  |  |
| Bajak |  |  |  |   | -1 | -2 |  |
| Guztira | 60 | 39 | 36 | 34 | 32 | 29 | 30 |

**Azken batean**, berrantolaketa-prozesuek ehuneko 50eko egiturazko murriztea ekarri dute sektore publiko instrumentalean, oro har, zeren eta 2010ean zeuden 60 entitateetatik 30 ezeztatu baitira.

V.2. Berregituratzearen eragin ekonomikoak

V.2.1. Administrazioaren sektore publikoa

Azkentze-erabakien oinarri izan diren arau-xedapenek, 15/2004 foru Legearen arabera, honako hauek ezartzen dituzte: langileen destinoa eta ondasun, eskubide eta eginbeharren multzoa, azkentzearen ondorioa dena, txosteneko II.2 atalean aipatu diren departamentuei eta erakunde autonomoari atxikitzeko araubidea.

 Gure berrikuspena egin ondoren, honako hau adierazi behar dugu:

* Ondare Zerbitzuan ez dago jasota atxikipen-aldaketen erregistroa.
* Ez dago jasota ezeztatutako organismoetatik heldutako balizko eragin ekonomikoen zenbatespenik.

V.2.2. Enpresen sektore publikoa

V.2.2.1. Alderdi orokorrak eta metodologia

Guztira zenbatetsi den aurrezkia eta haren denborazko bilakaera honako hauek izan dira, Ogasuneko eta Funtzio Publikoko Ministerioari igorritako informazioaren arabera:

(euroak, milakotan)

|  |  |  |  |  |  |  |  |
| --- | --- | --- | --- | --- | --- | --- | --- |
|   | 2011 | 2012 | 2013 | 2014 | 2015 | 2016 | Guztira |
| Aurrezkiak | 5.714 | 10.723 | 38.541 | 5.909 | 3.353 | 0 | 64.240 |

NEPKren arabera, honako hauek dira berariaz berrantolatze-planetatik etorri diren aurrezkiak:

(euroak, milakotan)

|  |  |  |  |  |  |  |  |
| --- | --- | --- | --- | --- | --- | --- | --- |
|   | 2011 | 2012 | 2013 | 2014 | 2015 | 2016 | Guztira |
| Aurrezkiak, Ministerioari igorritako informazioaren arabera | 5.714 | 10.723 | 38.541 | 5.909 | 3.353 | 0 | 64.240 |
| Burnizko Azpitaldearen eragin ekonomikoa |   |   | -29.575 |   |   |  |  -29.575 |
| 2012ko aparteko ordainsariaren itzulketaren ondoriozko desaurrezkia |  |  |  |  |  | -1.215  | -1.215 |
| Berrantolatze-planetako berariazko aurrezkiak | 5.714 | 10.723 | 8.966 | 5.909 | 3.353 | -1.215 | 33.450 |

Zenbait alderdi aipatu behar ditugu:

* Aurrezkiaren kontzeptuari eta bera kalkulatzeko prozedurari buruzko irizpide homogeneorik ez dagoenez, NEKPk metodologia bat formulatu zuen, zeinak, dokumentatuta dagoenez eta euskarria baduenez, aukera eman baitigu egindako zenbatespenak egiaztatu eta konprobatzeko.
* SODENAk Burnizko SA azpitaldean egin duen desinbertsioa, 29,57 milioi euroko aurrezki bat ekarri duena, ez dator bat antolaketa-planen inongo berariazko neurrirekin; hori dela eta, eta ministerioari igorritako informazioaren zati bat izatea eragotzi gabe, gure txostenean ez da jaso berrantolaketatik heldutako aurrezki gisa.
* 2012an kendu zen aparteko ordainsariaren itzulketa heldu da Nafarroako Gobernuak Foru Komunitateko Administrazioko langileentzat 2015eko abenduan onetsitako neurri bat aplikatzetik; neurri hori sozietate publikoetako langileei ere zabaldu zitzaien. 2016eko ekitaldiaren amaieran ehuneko 51 itzulita zegoen. Fiskalizatu ez diren 2017ko eta 2018ko ekitaldietan gainerako ehuneko 49a itzuli zen.

Aurreko gaien xehetasunak emanda, aurrezkien kalkulua bi plan desberdinetan eta bi fasetan egin da:

* I. fasea (2010-2012). Lehenengo fase horretan, I. berrantolaketa-plana betearaziz, bi neurri mota bereizten dira:

a) Langileriaren arloko aurrezkiak. Langileen kopurua murrizteko neurrietatik heldu den aurrezkia plantillan ekitaldien artean gertatutako aldeari batez besteko kostua aplikatuz kalkulatu da[[12]](#footnote-12).

b) Kostu operatiboetan izandako aurrezkiak. Oro har, kanpoko zerbitzuetako kontabilitate-kontuan gertatutako gastu-aldeengatik lortu zen. Zenbait sozietatetan diru-sarrerak eta gastu jakin batzuk lotzen dituen adierazle bat erabili da, aldien artean gertatuko jarduera-aldaketa kontuan hartuta.

* II. fasea (2013-2015). Bigarren fasean, II. antolaketa-plana betearazterakoan, hiru neurri-mota bereizten dira:

a) Langileriaren arloko aurrezkiak. Aurreko fasean plantillan gertatutako aldeen ondoriozko batez besteko kostuaren kalkulua egin zen; fase honetan, ordea, aurrezkiak ezarri dira plantilla murrizteko hartutako neurrietako bakoitzaren kostu zehatza hartuta.

b) Kostu operatiboetan izandako aurrezkiak. Diru-sarrerak eta gastuak lotzen dituen adierazlea zehaztu da, sozietate batzuen errealitateari egokituz.

c) Beste neurri batzuk; honako hauek, besteak beste: zorra birfinantzatzea, Los Arcosko Zirkuituaren kudeaketa kanpoan kontratatzea eta zuzendaritza-kargudunen ordainsariak aldatzea.

Hurrengo taulan, 33,45 milioi euroko kalkuluaren laburpen bat xehakatzen dugu, neurri-motaren arabera multzokaturik:

 (euroak, milakotan)

|  |  |  |
| --- | --- | --- |
|  |  | **Guztira**  |
| 1. Langileriaren arloko aurrezkiak | 9.045 |
| 2. Kostu operatiboetako aurrezkiak | 20.402 |
| 3. Aurrezkietako beste neurri zehatz batzuk |   | 5.218 |
|  | SODENA- Zorraren birfinantzatzea | 3.039 |
|  | CAT- Zorraren birfinantzatzea | 642 |
|  | NDO- Los Arcosko Zirkuitukoak kanpoan kontratatzea | 1.200 |
|  | Kontseilarien ordainsarien aldaketa | 337 |
| 1. Aurrezkiak, guztira
 |   | 34.665 |
|  |  |  |
| 1. Desaurrezkiak, guztira
 |   | -1.215 |
|  | Aparteko soldataren ondoriozko desaurrezkia (% 51) | -1.215 |
| 1. Aurrezkiak, guztira (A+B)
 |   | 33.450 |

V.2.2.2. Langileriaren arloko aurrezkiak

Honako hau da informazioa:

* Langileriaren bilakaera[[13]](#footnote-13)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 2010 | 2011 | 2012 | 2013 | 2014 | 2015 | 2016 | 2016/10 aldea | Aldea (%) |
| Langileen batez besteko kopurua | 1.283 | 1.208 | 1.140 | 1.046 | 1.018 | 1.054 | 1.059 | -224 | -17% |

* Ekitaldien araberako aurrezkiak

(euroak, milakotan)

|  |  |  |  |  |  |  |  |
| --- | --- | --- | --- | --- | --- | --- | --- |
|   | 2011 | 2012 | 2013 | 2014 | 2015 | 2016 | Guztira |
| Langileriaren arloko aurrezkiak | 1.704 | 3.980 | 1.343 | 1.096 | 922 | 0 | 9.045 |

* Aurrezkiak, faseka multzokaturik

 (euroak, milakotan)

|  |  |  |  |
| --- | --- | --- | --- |
|  | I. fasea (2010-2012) | II. fasea (2013-2015) | Guztira |
| Langileriaren arloko aurrezkiak | 5.684 | 3.361 | 9.045 |

NEKPren arabera, langileriaren arloko aurrezkiak plantillen birdimentsionatze baten gisara ulertu behar dira. 2010eko ekitaldira arte, sozietate publikoetan aldi baterako kontratatutako langileen portzentajea oso txikia zen; hori dela eta, ezin zitzaizkien egokitu aurreikusita zeuden fakturazio-gutxitze garrantzitsuei. Behin birdimentsionatzea eginda, langileen edozein kontratazio NEKPko Giza Baliabideen arloak aztertzen ditu, eta justifikazioa izaten da Nafarroako Foru Komunitateko Administrazioko departamentuek egindako enkargu berriak edo beste entitate batzuek finantzatutako proiektu berriak; hori dela eta, plantilla-handitze horiek ez dira desaurrezki moduan hartu.

Sozietate desberdinetan hartu diren laginak aztertuta —I. fasean kalkulatutako aurrezkien ehuneko 81 egiaztatu dira eta II. fasean kalkulatutakoen ehuneko 78—, egiaztapenen emaitzak arrazoizkoak dira, eta ez da alde aipagarririk aurkitzen, honako doikuntza hauek izan ezik:

a) Foru Komunitateko Administrazioko langile funtzionarioak, sozietate publikoetako langileen artean sartuta[[14]](#footnote-14) zeudenak eta antolatze-prozesuan beren jatorrizko lanpostuetara itzuli direnak. Horrek enpresen sektore publikoari aurrezkia ekarri badio ere, gure ustez, foru sektore publikoaren osotasuna hartuta, Foru Komunitateko Administrazioan ordeztutako langileen gastuan aurrezki bat besterik ez du ekarri; horrenbestez, kalkulatutako zenbatekoan doikuntza negatibo bat egiten dugu, 0,59 milioi eurokoa.

b) GANeko 17 langileren kolektibo bat kaleratzeak 0,60 milioi euroko aurrezkia ekarri du guztira. NEKPren ustez, aurrezkia soilik 0,31 milioi eurokoa izan da, eta kopuru hori 2015eko ekitaldiari dagokio. Aldeari dagokion aurrezkia gehitu beharra dago, ordea; hori dela eta, 0,29 milioi euroko doikuntza positiboa egiten dugu.

V.2.2.3. Kostu operatiboetako aurrezkiak

Atal honetan hartutako neurriek, Ogasuneko eta Funtzio Publikoko Ministerioari igorritako informazioan jasota ageri den bezala, 20,4 milioi euroko aurrezkia ekarri dute. Fusio-prozesuetatik heldu diren kostuen berrantolatzean oinarrituta daude, bai eta erosketa-prozeduren ezarpenean ere, nagusiki hornidurei buruzko esparru-akordioen bitartez eta erosketak baimentzeko, gainbegiratzeko eta kontrolatzeko prozesuen bitartez. Neurri horiek bat datoz NEKPk onetsitako bi berrantolaketa-planetan aurreikusitako kostu-gutxitzearen helburuekin.

17 milioi euroko zenbatekoa egiten duen lagin bat hartuta —kalkulatutako aurrezkiaren ehuneko 84 egiten du—, egindako egiaztatzeen emaitza arrazoizkoa da, eta ez da alde aipagarririk aurkitu.

V.2.2.4. Bestelako neurriak

Hona xehetasunak:

(euroak, milakotan)

|  |  |
| --- | --- |
| Neurriak | Guztira  |
| SODENA- Zorraren birfinantzatzea | 3.039 |
| CAT- Zorraren birfinantzatzea | 642 |
| NDO- Los Arcosko Zirkuitukoak kanpoan kontratatzea | 1.200 |
| Kontseilarien ordainsarien aldaketa | 337 |
| Aparteko soldataren ondoriozko desaurrezkia (% 51) | -1.215 |
| Guztira | 4.003 |

Neurri guztiak aztertu ditugu, eta uste dugu kalkuluak arrazoizkoak direla, honako salbuespen hauekin:

* SODENAren eta CATen zorraren birfinantzatzean doikuntza batzuk egin behar dira; honako hauek, hain zuzen:

a) NEKPk zorraren baldintzen aldeek eragindako aurrezkia kalkulatu zuen, 12 hilabeteko aldi baterako. Iberdrolaren akzioen salmenta-eragiketaren eragina kontuan hartuta, eta aintzat hartuz birfinantzatzearen dataren eta zorraren zati bat akzioak salduz ezereztu zeneko dataren arteko aldia zortzi hilabetekoa izan dela, uste dugu NEKPk konputatutako urteko alditik gainerako lau hilabeteak kendu beharko liratekeela; kentze horrek berekin dakar 0,61 milioi euroko doikuntza negatiboa egitea.

b) SODENAk eta CATek beren zorpetzearen zati bat murriztu zuten kapital-zabalkuntza baten bidez lortutako likideziarekin. Zabalkuntza hori Nafarroako Foru Komunitateko Administrazioak finantzatu zuen NEKPri egindako ekarpen finantzario batekin. Gure ustez zuzena bada ere sozietate horietan aurrezki gisa hartzea zama finantzarioa txikiagoa izatea, ordaindu behar ez dena, gure ustez foru sektore publikoarentzat aurrezkirik ez dago; hori dela eta, doikuntza negatibo bat egiten dugu Korporazioak kalkulatutako zenbateko berak hartuz, alegia, 1,2 milioi euro SODENAn eta 0,29 milioi euro CATen.

* Aparteko ordainsariaren itzulketa, 1,21 milioi eurokoa. Horretan, gure ustez, doikuntza bikoitza egin beharra dago:

a) NEKPk egindako aparteko soldataren desaurrezkia kentzea, zeren eta ez baitagokio inongo antolaketa-neurriri.

b) 0,31 milioi euroko aurrezki handiagoa gehitzea, kontuan hartuz NEKPk 2012an egin zuen aurrezki-kalkuluan ordainsarien oinarri txikiagoa ageri zela, zeren eta 13 ordainsari hartu baitziren kontuan, 14 hartu beharrean.

Egindako azterketaren arabera, egiten ditugun doikuntza guztiak, enpresen sektore publikoan eragina dutenak eta foru sektore publikoan eragina dutenak bereiziz, honako taula hauetan ageri dira xehakaturik:

(euroak, milakotan)

|  |  |
| --- | --- |
| NEKPren berariazko doikuntzen zerrenda | Zenbatekoa |
| Berregituratzearen ondoriozko doikuntza: GANeko 17 langile | 294 |
| SODENAren birfinantzatzea, Iberdrolaren akzioak salduz | -612 |
| Aparteko ordainsariaren desaurrezkiaren doikuntza (% 51) | 1.215 |
| Kaleratutako langileei aparteko ordainsaria itzultzearen ondoriozko aurrezkiaren doikuntza  | 306 |
| NEKPren doikuntzak, guztira | 1.203 |
|  |  |
|  |  |
| Doikuntzen zerrenda, foru sektore publikoa kontuan hartuta  | Zenbatekoa |
| Langile funtzionarioen doikuntza  | -594 |
| SODENAren birfinantzatzea, kapital-zabalkuntza bidezkoa | -1.202 |
| CATen birfinantzatzea, kapital-zabalkuntza bidezkoa | -291 |
| Foru sektore publikoko doikuntzak, guztira | -2.087 |

V.2.3. Fundazioen sektore publikoa

“Ikus-entzunezko Arteen eta Zinematografiaren Nafarroako Institutua” fundazioa azkentzeko erabakian, ondasunak, eskubideak eta betebeharrak txosten honetako II. epigrafean aipatutako departamentuari atxikitzeko araubidea ageri da.

Hala eta guztiz ere, gure azterketa egin ondoren, honako hau aipatu behar dugu:

* Ondare Zerbitzuak informatzen du ez dagoela Fundazioari aurrez atxikitako ondasun edo eskubideen erregistrorik.
* Ez dago jasota antolatze-prozesutik heldutako balizko eragin ekonomikoen kalkulurik.

V.2.4. Nafarroako foru sektore publikoko aurrezkiak

Sektoreen araberako aurrezkien eta aintzat hartu ditugun doikuntzen egoera metatua ondorengo taulan ageri dena da:

|  |  |
| --- | --- |
| Aurrezkiak, sektoreen arabera | Zenbatekoa |
| Administrazioaren sektore publikoa | Ez dago jasota  |
| Enpresen sektore publikoa | 33.450 |
| Fundazioen sektore publikoa | Ez dago jasota |
| Aurrezkiak, guztira  | 33.450 |
| Doikuntzak |  |
|  -NEKPn egindako doikuntzak | 1.203 |
|  -Foru Komunitateko Administrazioan egindako doikuntzak | -2.087 |
| Nafarroako foru sektore publikoko aurrezkiak, guztira | 32.566 |

**Azken batean**, proposatutako doikuntzak eginda, egiaztatu da Nafarroako foru sektore publikoan kalkulatutako aurrezkia, berrantolatze-prozesuen ondoriozkoa, 32,57 milioikoa dela, eta enpresen sektore publikotik dator guztia.

V.3. Berregituratzeak ukitutako eginkizunak

* Administrazioaren sektore publikoa

|  |  |  |  |
| --- | --- | --- | --- |
| Entitatea | Berrantolaketaren aurreko eginkizunak  | Berrantolaketaren ondorengo eginkizunak  | Entitatea |
| Nafarroako Ikus-entzunezkoen Kontseilua | Ikus-entzunezkoen arloko jarduera Nafarroan | Ikus-entzunezkoen arloko jarduera Nafarroan | Kulturako, Turismoko eta Erakunde Harremanetako Departamentua[[15]](#footnote-15) |
| Nafarroako Mahastizaintza eta Enologia Zentroa (EVENA) | -Enologiaren eta mahastizaintzaren arloko aholkularitza-Ardogintzaren arloko ikerketa | Ardogintzaren eta mahastizaintzaren arloetako esperimentazioa eta ikerketa | Landa Garapen, Industria, Enplegu eta Ingurumen Departamentua[[16]](#footnote-16) |
| Nafarroako Administrazio Publikoaren Institutua (NAPI) | Nafarroako funtzionario publikoen prestakuntza eta ikaskuntza | Nafarroako funtzionario publikoen prestakuntza eta ikaskuntza | Lehendakaritzako, Funtzio Publikoko, Barneko eta Justiziako Departamentua |
| Nafarroako Gazteriaren Institutua (NGI) | Gazteentzako antolamendua eta jarduerak | Kirolaren eta gazteriaren arloko antolamendua eta jarduerak | Nafarroako Kirol eta Gazteriaren Institutua (NKGI) |
| Nafarroako Kirolaren Institutua (NKI) | Kirolaren arloko antolamendua eta jarduerak |
| Nafarroako Larrialdietako Agentzia | -Babes zibileko zerbitzuak kudeatu eta koordinatzea-Larrialdietako eta babes zibileko planetan aurreikusitako beste larrialdi-baliabide batzuen kudeaketa eta koordinazioa. | -Babes zibileko zerbitzuak kudeatu eta koordinatzea-Larrialdietako eta babes zibileko planetan aurreikusitako beste larrialdi-baliabide batzuen kudeaketa eta koordinazioa. | Lehendakaritzako, Funtzio Publikoko, Barneko eta Justiziako Departamentua |

Azkendutako Nafarroako Ikus-entzunezkoen Kontseiluaren eginkizunak Nafarroako Foru Komunitateko Administrazioak berak hartu ditu bere gain, eta gauza bera gertatzen da ezeztatu diren erakunde autonomoen eginkizunekin, horiek hainbat departamentuk eta erakunde autonomo batek hartu baitituzte beren gain.

* Enpresen sektore publikoa

Honako hau da jarduera guztien multzokatzea, antolatze-prozesuen aurretik eta gero:

|  |  |
| --- | --- |
|   | Berrantolaketa-prozesuen aurretik existitzen ziren eta ehuneko 50etik gorako zuzeneko partaidetza zegoeneko sozietateak |
| Berrantolaketaren aurreko jarduera ekonomikoak | Berrantolaketaren ondorengo jarduera ekonomikoak |
| Lurzorua eta etxebizitza | Lurzorua eta etxebizitza |
| Garraioa eta logistika | Lurzoruan eta etxebizitzan sartzen da |
| Nekazaritza-elikagaiak | Nekazaritza-elikagaiak |
| Ingurumena  | Ingurumena |
| Tokiko azpiegiturak | Tokiko azpiegiturak |
| Kultur espazioak | Aisiako eta kiroleko azpiegitura arloz arlokoetan sartzen da |
| Aisiako eta kiroleko azpiegitura arloz arlokoak | Azpiegitura tematikoak, kulturakoak, aisiakoak eta kirolekoak |
| Hezkuntza eta talentua | Hezkuntza eta talentua |
| Administrazio publikoentzako zerbitzuak eta teknologia | Administrazio publikoentzako zerbitzuak eta teknologia |
| Berrikuntza eta ekintzaileak | Berrikuntza eta ekintzaileak |
| Katastroa, kartografia eta lurralde-informazioko sistemak | Katastroa, kartografia eta lurralde-informazioko sistemak |
| Sustapen ekonomikoa eta finantzaketa | Sustapen ekonomikoa eta finantzaketa |

|  |  |
| --- | --- |
|   | Berrantolaketa-prozesuen aurretik existitzen ziren eta ehuneko 50etik gorako zeharkako partaidetza zegoeneko sozietateak |
| Berrantolaketaren aurreko jarduera ekonomikoak | Berrantolaketaren ondorengo jarduera ekonomikoak |
| Enpresak sustatu eta bultzatzea | Enpresak sustatu eta bultzatzea |
| Gatza eta haren deribatuak sortu, prestatu eta merkaturatzea | Gatza eta haren deribatuak sortu, prestatu eta merkaturatzea |
| Abonu mineralak eta potasio- eta sodio-gatzetatik deribatutako produktuak | Abonu mineralak eta potasio- eta sodio-gatzetatik deribatutako produktuak |
| Higiezinen sustapena, efizientzia energetikoko irizpideekin | Higiezinen sustapena, efizientzia energetikoko irizpideekin |
| Ibilgailuen eta trenen karrozeria | Desagertu zen enpresa-taldea saltzearen ondorioz |
| Oinetakoak egin eta merkaturatzea | Desagertu zen sozietatea azkendu zelako |

Antolaketaren aurretik zeuden sozietateek aurrera eramaten zituzten jarduerek sozietate xurgatzaileetan jarraitzen dute edo haietan integratu dira, bi jardueraren kasuan izan ezik; horietan, izan ere, sozietateak saldu eta azkendu egin dira, aurreko taulan ageri den bezala.

* Fundazioen sektore publikoa

|  |  |  |  |
| --- | --- | --- | --- |
| Entitatea | Berrantolaketaren aurreko eginkizunak  | Berrantolaketaren ondorengo eginkizunak  | Entitatea |
| Energia Berriztagarrien arloko prestakuntza | Langileen lanbide-heziketa, energia berriztagarrien sektorea garatzeko. | Langileen lanbide-heziketa, energia berriztagarrien sektorea garatzeko. | Ikastetxe pribatua |
| Ikus-entzunezko Arteen eta Zinematografiaren Nafarroako Institutua | Nafarroako ikus-entzunezkoen eta zinemaren sektorea sustatzea | Nafarroako ikus-entzunezkoen eta zinemaren sektorea sustatzea | Vianako Printzea Erakundea-Kultura Zuzendaritza Nagusia |
| Navarra para la Excelencia | Nafarroako enpresetan –publikoetan zein pribatuetan–kalitate-zerbitzuak sustatzea. | Nafarroako enpresetan –publikoetan zein pribatuetan–kalitate-zerbitzuak sustatzea. | Fundazio pribatua. |

Fundazio baten jarduerak Foru Komunitateko Administrazioak berak hartu ditu bere gain, eta gainerako bien kasuan, sektore pribatuak.

V.4. Berrantolaketa-planen betetzea

V.4.1. Administrazioaren eta fundazioen sektore publikoa

Ez dago jasota Administrazioaren sektore publikoan berrantolaketa-plan bat dagoenik, 1/2010 eta 5/2012 esparru-akordioetan hartutako eta haietatik heldutako konpromisoetan jasotakoaren aurka; planik ez izate horrek ez du aukerarik ematen ez helburuak ez azkendutako entitateak desagerraraztearen ondoriozko eraginak egiaztatzeko.

Fundazioen sektore publikoan, 2013-2015 Ekintza Plana onetsi zen. Hartan, helburu gisa ezarri zen fundazioen kopurua gutxitzea, sektore publikoaren eraginkortasuna eta efizientzia hobetzeko. Hala eta guztiz ere, ez zen helburu kuantifikagarririk ezarri, ez eta eragin ekonomikoen analisirik ere, haien egiaztatzea bete ahal izateko.

V.4.2. Enpresen sektore publikoa

V.4.2.1 Enpresa publikoen sektorea antolatu eta berregituratzeko lehen plana

Nafarroan enpresen sektore publikoaren antolaketa berriak, planak planteatzen duenak, bost helburu ezarri zituen.

Lehenengo plan hori praktikan jarri ondoren, honako jarduketa hauek egiaztatu ahal izan dira:

|  |  |  |
| --- | --- | --- |
|  |   | Neurria ezartzea |
| **1. helburua** | - Sozietateen kopuruaren murrizte justifikatua, eraginkortasun eta efizientzia handiagoak bilatze aldera. Proposatzen da Korporazioaren menpean 38 sozietate egotetik 13 sozietate egotera pasatzea.  | BAI |
| **2. helburua** | - Behar diren sozietateak lerrokatzea eta taldekatzea Nafarroako Gobernuak garatu beharreko politika sektorialen arabera.  | BAI |
| **3. helburua** | - Enpresen sektore publikoan kostuak gutxitzeko plan jarraitu bati ekitea, epe laburrean eta epe luzean.  | BAI |
| **4. helburua** | - NEKPk optimizatzea eta homogeneizatzea berregituraketa egin ondorengo sozietate publiko guztien zeharkako funtzionamendua. | BAI |
| **5. helburua** | - Enpresa publikoen kudeaketarekin lotutako baliabide eta eragiketak gutxitzea, zentralizatzea eta koordinatzea. | BAI |

2010-2013 aldian kostuak aurrezteko estrategiak helburu gisa ezarri zuen 28 milioi euro inguru gutxiago gastatzea.

Neurriak aplikatzetik heldutako emaitzak honako hauek izan dira:

* Sozietateak berrantolatzeko prozesua eta egiturazko eraginak:

|  |  |  |  |  |
| --- | --- | --- | --- | --- |
|  | 2010 | 2013 | Aldea  | Aldea (%) |
| Sozietate kopurua | 39 | 17[[17]](#footnote-17) | -22 | -56 |
| Administrazio kontseiluetako kideen kopurua | 334 | 184 | -150 | -45 |
| Kudeatzaileen kopurua | 30 | 14 | -16 | -53 |
| Batez besteko langile kopurua | 1.283 | 1.046 | -237 | -18 |

* Langileriaren arloko kostuak eta kostu operatiboak gutxitzeko prozesua

 (euroak, milakotan)

|  |  |  |  |  |  |
| --- | --- | --- | --- | --- | --- |
|   | 2011 | 2012 | Guztira  | Jarritako helburua | Betetzea (%) |
| I. berrantolaketa-planaren berariazko aurrezkiak  | 5.714 | 10.723 | 16.437 | 27.879 | 59 |

V.4.2.2. Enpresa publikoen sektorea antolatu eta berregituratzeko bigarren plana

Aurreikusitako helburuak bost zutabetan biltzen dira; helburuak lortzeko hainbat neurri aurreikusi dira horietan. Honako hau da egindako egiaztapenen emaitza:

|  |  |  |
| --- | --- | --- |
| 1. zutabea | Berregituratzea balioa sortzeko eta EBITDA hobetzeko (etekina interesen, balio-galeraren, amortizazioaren eta zergen gainetik) | Neurria ezartzea |
| Enpresa-sektorea | SODENA eta CEIN integratzea kudeaketa-unitate bakar batean | BAI |
| Lehen sektorea | INTIAren bitartez | BAI |
| Ingurumenaren sektorea | NILSA eta GAN integratzea kudeaketa-unitate bakar batean | BAI |
| Aktibo higiezinen eta etxebizitza-politiken sektorea | NASUVINSA eta ANL fusionatzea | BAI |
| Aisialdiaren eta kulturaren sektorea | NDO eta ENDESA fusionatzea | BAI |
| Sektore teknologikoa | TRACASA eta NASERTIC enpresek eginen dute, eta beren egitura berezituari eutsiko diote | BAI |
|   | Los Arcosko Zirkuituaren kudeaketa kanpoan kontratatzea | BAI |
| 2. zutabea | EBITDA hobetzea, kostu operatiboen kudeaketa optimizatuz |   |
|   | Kostuen analisirako eta kudeaketarako metodo bat garatzea | BAI |
| 3. zutabea | Aktibo higiezinak saltzea eta likidezia lortzea  |   |
|   | Inolako likideziarik ez zuten higiezinen salmentarako plan bat garatzea  | BAI |
| 4. zutabea | Zorraren berregituratzea eta parte hartutakoen zein beste aktibo batzuen salmenta, likidezia handiagoa lortzeko. |   |
|  | Korporazioko enpresek zuzeneko edo zeharkako parte-hartzea duteneko sozietateen analisia. | BAI |
|   | Helburua da parte hartutako sozietateak saltzea, zorra gutxitzeko | BAI |
| 5. zutabea | Antolamenduaren eta kulturaren aldaketa |   |
|   | Irizpideak eta jarraibideak ezartzea baliabideak hobeki antolatzeko eta optimizatzeko, soldata-eskalak eta lan-baldintzak homogeneizatzea, eta kudeatzaileei helburuen araberako ordainsariak ezartzea. | BAI |

Egin den berrikuspenaren ondorioz, honako alderdi hauek aipatu behar ditugu:

* Egiturazko aldaketak eta behin betiko aldeak ondoko taulan ageri direnak dira:

|  |  |  |  |  |
| --- | --- | --- | --- | --- |
|   | 2010 | 2016 | 2016/10 aldea | Aldea (%) |
| Sozietate kopurua | 39 | 17 | -22 | -56 |
| Administrazio kontseiluetako kideen kopurua | 334 | 97 | -237 | -71 |
| Kudeatzaileen kopurua | 30 | 10 | -20 | -67 |
| Batez besteko langile kopurua | 1.283 | 1.059 | -224 | -17 |

* Bigarren plan horren datu ekonomikoak, txosteneko V.2 atalean egin dugun analisitik ondorioztatzen direnak eta bost zutabeetan hartutako neurrien multzoan eragina dutenak, honako hauek dira:

 (euroak, milakotan)

|  |  |  |  |  |  |  |
| --- | --- | --- | --- | --- | --- | --- |
|   | 2013 | 2014 | 2015 | Guztira  | Bost zutabeetan jarritako helburua   | Betetzea (%) |
| II. berrantolaketa-planaren berariazko aurrezkiak  | 8.966 | 5.909 | 3.353 | 18.228 | 14.970 | 122 |

* EBITDAren bilakaera honako hau izan da:

 (euroak, milakotan)

|  |  |  |  |  |  |  |  |
| --- | --- | --- | --- | --- | --- | --- | --- |
|   |  2010 | 2011 | 2012 | 2013 | 2014 | 2015 | 2016 |
| EBITDA | 809 | -15.386 | -35.909 | 14.555 | 35.934 | 975 | 9.188 |

Ikusi da bilakaera positibo bat egon dela, zeren eta EBITDA 2010ean 0,81 milioikoa izatetik 2016an 9,19 milioikoa izatera pasa baita. Hala eta guztiz ere, txostenean egiaztatutako kostuen aurrezkiak EBITDAn inpaktua badu ere, magnitude hori faktore askok baldintzatzen dute (SODENAk parte hartutako enpesetako kontabilitate-narriatzeak, sozietate publikoen jarduerak homogeneoak ez izatea eta higiezinen merkatuaren bilakaera, besteak beste), eta horiek interferentzia egiten dute bilakaeran.

* NASUVINSA eta CAT sozietate publikoek aktiboen salmentarako plan bat garatu dute; horrek, 2013-2015 aldian 66,08 milioi euroko diru-sarrerak ekarri ditu guztira.

35 eragiketen lagin bat berrikusi dugu —zazpi milioi euroko bolumen ekonomikoa eta egindako eragiketen ehuneko 11 egiten dute—, eta egindako egiaztapenen emaitza arrazoizkoa da.

Likidezia lortzeko salmenta-planaren betearaztea honako hau da NEPKren datuen arabera:

 (euroak, milakotan)

|  |  |  |  |  |
| --- | --- | --- | --- | --- |
| Diru-sarrerak, guztira | 2013 | 2014 | 2015 | Guztira |
| Helburua | 23.153 | 34.531 | 32.219 | 89.903 |
| Egiazkoa | 16.544 | 28.542 | 21.001 | 66.088 |
| Aldea | -6.608 | -5.988 | -11.218 | -23.815 |

Hau da, betetze-mailak aurreikuspenen ehuneko 74 egiten du.

* Zorraren berregituratzearen helburuari dagokionez, eta berrikusitako datuen arabera, honako taula honetan ageri da haren bilakaera:

 (euroak, milakotan)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|   | 2010 | 2011 | 2012 | 2013 | 2014 | 2015 | 2016 | 2016/10 aldea | Aldea (%) |
| Zorra, guztira \* | 323.115 | 295.629 | 276.924 | 260.451 | 104.645 | 73.115 | 56.449 | -266.666 | -83 |

\*Datu hauetan ez da kontuan hartzen interesen aldizkakotasuna eta Europako Inbertsio Bankuen finantzaketa.

2014ko ekitaldian, zorraren gutxitze handiago bat gertatu da, zeren eta Iberdrolaren akzioen salmentari dagokion diru-sarrera jaso baita[[18]](#footnote-18).

**Azken batean,** gure iritziz enpresen sektore publikoa berrantolatzeko bi prozesuak helburu zehatzak jasotzen zituen plangintza baten arabera gauzatu dira, eta, oro har, helburu horiek kuantifikagarriak eta egiaztagarriak dira.

Horien egiaztatzeak aukera ematen du ondorioztatzeko ezen, oro har, arrazoiz bete direla programatutako aldietan aurreikusitako helburuak.

Miguel Ángel Aurrecoechea Gutiérrez auditorea arduratu da lan honetaz, eta hark proposatuta eman da txosten hau, indarrean dagoen araudiak aurreikusitako izapideak bete ondoren.

Iruñean, 2018ko urriaren 16an

Lehendakaria,

Asunción Olaechea Estanga

Eranskinak

1. eranskina. Esparru juridikoa

Estatuko araudia

* Uztailaren 2ko 1/2010 Legegintzako Errege Dekretua, zeinaren bitartez onesten baita Kapitaleko Sozietateei buruzko Legearen testu bategina.
* Apirilaren 27ko 2/2012 Lege Organikoa, aurrekontu-egonkortasunari eta finantza-iraunkortasunari buruzkoa.
* HAP/2015/2012 Agindua, urriaren 1ekoa, 2/2012 Lege Organikoan informazioa emateko aurreikusitako betebeharrak garatzekoa.

Autonomia erkidegoko araudia

* 14/2004 Foru Legea, abenduaren 3koa, Nafarroako Gobernuari eta Lehendakariari buruzkoa.
* 15/2004 Foru Legea, abenduaren 3koa, Nafarroako Foru Komunitateko Administrazioari buruzkoa.
* 13/2007 Foru Legea, apirilaren 4koa, Nafarroako Ogasun Publikoari buruzkoa.
* 14/2007 Foru Legea, apirilaren 4koa, Nafarroako Ondareari buruzkoa.
* 8/2009 Foru Legea, ekainaren 18koa, Enpresa Korporazio Publikoa SMP sortzeari buruzkoa
* Enpresen sektore publikoa antolatzeko eta berregituratzeko I. Plana, Nafarroako Gobernuak 2010eko abenduaren 20an onetsia.
* 15/2011 Foru Legea, urriaren 21ekoa, uztailaren 5eko 18/2001 Foru Legea, Nafarroako ikus-entzunezkoen jarduera arautu eta Nafarroako Ikus-Entzunezkoen Kontseilua sortzen duena, indargabetzen duena.
* 142/2011 Foru Dekretua, abuztuaren 24koa, Nafarroako Mahastizaintza eta Enologia Zentroa erakunde autonomoa iraungitzen duena
* 35/2012 Foru Dekretua, uztailaren 2koa, Gizarte Politiketako Departamentuaren oinarrizko egitura organikoa ezartzen duena, eta 73/2012 Foru Dekretua, uztailaren 25ekoa, Gizarte Politiketako Departamentuaren oinarrizko egitura organikoa ezartzen duena.
* 36/2012 Foru Dekretua, uztailaren 2koa, Nafarroako Kirolaren eta Gazteriaren Institutuaren Estatutuak onesten dituena.
* 68/2012 Foru Dekretua, uztailaren 25ekoa, Nafarroako Administrazio Publikoaren Institutua erakunde autonomoa iraungitzen duena.
* Nafarroako Gobernuaren 2013ko maiatzaren 8ko Ekintza Plana, zeinaren bidez Administrazioa erreformatzeko hainbat neurri erabaki ziren, egitura gutxitzeko eta efizientzia handitzeko.
* Enpresen sektore publikoa berrantolatzeko II. Plana, Nafarroako Enpresa Korporazio Publikoaren Administrazio Kontseiluak 2013ko maiatzaren 13an onetsia.
* Nafarroako Gobernuaren Erabakia, 2014ko martxoaren 20koa, zeinaren bidez Nafarroako Foru Komunitateko Administrazioaren fundazio jakin batzuen estatutuak azkentzeko edo aldatzeko prozeduren hasiera agindu baitzen.
* 197/2015 Foru Dekretua, irailaren 9koa, Nafarroako Larrialdietako Agentzia erakunde autonomoa iraungitzen duena.

2. eranskina. Ente eta erakunde publikoen zerrenda eta haien bilakaera

|  |  |  |  |  |  |  |  |
| --- | --- | --- | --- | --- | --- | --- | --- |
| Ente publikoak |  2010 | 2011 | 2012 | 2013 | 2014 | 2015 | 2016 |
| Nafarroako Kontseilua | x | x | x | x | x | x | x |
| Nafarroako Ikus-entzunezkoen Kontseilua | x |   |   |   |   |   |   |
| Guztira  | 2 | 1 | 1 | 1 | 1 | 1 | 1 |

|  |  |  |  |  |  |  |  |
| --- | --- | --- | --- | --- | --- | --- | --- |
| Erakunde autonomoak | 2010 | 2011 | 2012 | 2013 | 2014 | 2015 | 2016 |
| Nafarroako Larrialdietako Agentzia (NLA) | X | X | X | X | X |  |  |
| Nafarroako Mahastizaintza eta Enologia Zentroa (EVENA) | X |  |  |  |  |  |  |
| Nafarroako Zerga Ogasuna (NZO) | X | X | X | X | X | X | X |
| Nafarroako Administrazio Publikoaren Institutua (NAPI) | X | X |  |  |  |  |  |
| Nafarroako Mendekotasun Agentzia (2015etik, Nafarroako Pertsonen Autonomiarako eta Garapenerako Agentzia) | X | X | X | X | X | X | X |
| Nafarroako Kirolaren eta Jarduera Fisikoaren Institutua (NKI) | X | X |  |  |  |  |  |
| Nafarroako Gazteriaren Institutua (NGI) | X | X |  |  |  |  |  |
| Nafarroako Kirol eta Gazteriaren Institutua (NKGI) |  |  | X | X | X | X | X |
| Nafarroako Familiarako eta Berdintasunerako Institutua (2015etik, Nafarroako Berdintasunerako Institutua, NBI)  | X | X | X | X | X | X | X |
| Euskarabidea-Euskararen Nafar Institutua (E-ENI) | X | X | X | X | X | X | X |
| Nafarroako Osasun Publikoaren eta Lan Osasunaren Institutua (NOPLOI)  | X | X | X | X | X | X | X |
| Nafar Lansare-Nafarroako Enplegu Zerbitzua | X | X | X | X | X | X | X |
| Osasunbidea-Nafarroako Osasun Zerbitzua (O-NOZ) | X | X | X | X | X | X | X |
| Guztira | 12 | 11 | 9 | 9 | 9 | 8 | 8 |

3. eranskina. Sozietate xurgatuen eta xurgatzaileen zerrenda

|  |
| --- |
|  A. Lehenengo berrantolatze-prozesuan sortutako fusioak |

|  |
| --- |
| 1. NEKPk partaidetza zuzena eta gehiengoa duen sozietate publikoak, berregituratu ondoren |
| Ondoriozko enpresa publikoa | Sozietate xurgatzailea/berria | Xurgatutako sozietateak | Jarduera ekonomikoa |
| 1. Navarra de Suelo y Vivienda SA (NASUVINSA) | Viviendas de Navarra SA (VINSA) | Navarra de Suelo Residencial SA (NASURSA) |  Lurzorua eta etxebizitza |
| Navarra de Suelo Industrial SA (NASUINSA) |
| 2. Agentzia. Navarra del Transporte y Logística SA (ANL) | Ciudad del Transporte Pamplona SA (CTPSA) | Agencia Navarra Transporte y Logística SA (ANL) | Garraioa eta logistika |
| 3. Ciudad Agroalimentaria de Tudela SL (CAT) | Aldaketarik ez egungo egoeraren gainean | Nekazaritza-elikagaiak |
| 4. Instituto Navarro de Tecnologías e Infraestructuras Agroalimentarias SA (INTIA) |  Riegos del Canal de Navarra SA (RICAN)  | Instituto Calidad Agroalimentaria de Navarra SA (ICAN) | Nekazaritza-elikagaiak  |
| Instituto Técnico y de Gestión Agrícola SA (ITGA)  |
| Instituto Técnico y de Gestión Ganadero SA (ITGG) |
| Riegos de Navarra SA |
| 5. Gestión Ambiental de Navarra SA (GAN) | Gestión Ambiental, Viveros y Repoblaciones de Navarra SA (VIVEROS) | Navarra de Medio Ambiente Industrial SA (NAMAINSA) |  Ingurumena  |
| Echauri Forestal SL |
| 6. Navarra de Infraestructuras Locales SA (NILSA) | Aldaketarik ez egungo egoeraren gainean | Tokiko azpiegiturak |
| 7. Empresa Navarra de Espacios Culturales SA (ENECSA) | Baluarte Palacio de Congresos y Auditorio de Navarra SA (BALUARTE) | Planetario de Pamplona SA | Kultur espazioak |
| 8. Navarra Deporte y Ocio SL (NDO) | Circuito Los Arcos SL | Sociedad de Promoción de Inversiones e Infraestructuras de Navarra SA (SPRIN) | Aisiako eta kiroleko azpiegitura arloz arlokoak |
| Territorio Roncalia SL |
| 9. Centro Navarro de Aprendizaje de Idiomas SA (CNAI) | Aldaketarik ez egungo egoeraren gainean | Hezkuntza eta talentua |
| 10. Navarra de Servicios y Tecnologías SA (NASERTIC) | Navarra de Servicios SA (NASERSA) | Producción Informática de Navarra SL (PIN) | Administrazio publikoentzako zerbitzuak eta teknologia |
| Obras Públicas y Telecomunicaciones de Navarra SA (OPNATEL) |
| 11. Centro Europeo de Empresas e Innovación SL (CEIN) |  | Centro Europeo de Empresas e Innovación de Navarra SA (CEIN) | Berrikuntza eta ekintzaileak |
| Centro Europeo de Empresas e Innovación de Navarra SA  | Agencia Navarra de Innovación y Tecnología SA (ANAIN) |
|   | Navarra de Verificaciones Legales SA (NAVELSA) |
| 12. Trabajos Catastrales SA (TRACASA) | Trabajos Catastrales SA (TRACASA) | Gestión de Deudas SA (GEDESA)  | Katastroa, kartografia eta lurralde-informazioko sistemak |
| 13. Sociedad de Desarrollo de Navarra SL (SODENA) |  | Sociedad de Desarrollo de Navarra SA (SODENA) | Sustapen ekonomikoa eta finantzaketa  |
| Sociedad de Desarrollo de Navarra SL  | Navarra de Finananciación y Control SA (NAFINCO) |
|  | Navarra de Gestión para la Administración SA (NGA) |
|   | Fondo Jóvenes Empresarios Navarros SA |

|  |
| --- |
|  B. Bigarren berrantolatze-prozesuan sortutako fusioak  |

|  |  |  |  |
| --- | --- | --- | --- |
| Ondoriozko enpresa publikoa | Sozietate xurgatzailea/berria | Xurgatutako sozietateak | Jarduera ekonomikoa |
| Navarra Infraestructuras, Cultura, Deporte y Ocio (NICDO) | Navarra Deporte y Ocio (NDO) | Empresa Navarra de Espacios Culturales (ENECSA) | Kultur espazioak |
| Navarra de Suelo y Vivienda (NASUVINSA) | Navarra de Suelo y Vivienda (NASUVINSA) | Agencia Navarra Transporte y Logística SA (ANL) | Garraioa eta logistika |

4. eranskina. Sozietate publikoen zerrenda eta haien bilakaera

|  |  |  |  |  |  |  |  |
| --- | --- | --- | --- | --- | --- | --- | --- |
| Izendapena | 2010 | 2011 | 2012 | 2013 | 2014 | 2015 | 2016 |
|   Agencia Navarra de Innovación y Tecnología SA | x |  |  |  |  |  |  |
|   Agencia Navarra del Transporte y la Logística SA | x |  |  |  |  |  |  |
|   Agencia Navarra del Transporte y la Logística SAU (lehen, Ciudad del Transporte SA) | x | x | x | x |  |  |  |
|   Centro Europeo de Empresas e Innovación SA | x |  |  |  |  |  |  |
|   Centro Europeo de Empresas e Innovación SL |  | x | x | x | x | x | x |
|   Centro Navarro de Autoaprendizaje de Idiomas SA | x | x | x | x | x | x | x |
|   Ciudad Agroalimentaria de Tudela SLU | x | x | x | x | x | x | x |
|   Corporación Pública Empresarial de Navarra SLU | x | x | x | x | x | x | x |
|   Echauri Forestal SLU | x |  |  |  |  |  |  |
|   Empresa Navarra de Espacios Culturales SA (lehen, Baluarte, Palacio de Congresos y Auditoria de Navarra SA) | x | x | x |  |  |  |  |
|   Fondo Jóvenes Empresarios Navarros SAU | x |  |  |  |  |  |  |
|   Gestión Ambiental de Navarra SA | x | x | x | x | x | x | x |
|   Gestión de Deudas SA | x |  |  |  |  |  |  |
|   Instituto de Calidad Agroalimentaria de Navarra SA  | x |  |  |  |  |  |  |
|   Instituto Técnico y de Gestión Agrícola SA | x |  |  |  |  |  |  |
|   Instituto Técnico y de Gestión Ganadero SA | x |  |  |  |  |  |  |
|   Instituto Navarro de Tecnologías e Infraestructuras Agroalimentarias SAU | x | x | x | x | x | x | x |
|   Natural Climate Systems SA | x | x | x | x | x | x | x |
|   Navarra de Financiación y Control SA | x |  |  |  |  |  |  |
|   Navarra de Gestión para la Administración SA  | x |  |  |  |  |  |  |
|   Navarra de Infraestructuras Locales SA | x | x | x | x | x | x | x |
|   Navarra de Medio Ambiente Industrial SA | x |  |  |  |  |  |  |
|   Navarra de Servicios y Tecnologías SA. | x | x | x | x | x | x | x |
|   Navarra de Suelo Industrial SA | x |  |  |  |  |  |  |
|   Navarra de Suelo Residencial SA | x |  |  |  |  |  |  |
|   Navarra de Suelo y Vivienda SAU (lehen, Viviendas de Navarra SA) | x | x | x | x | x | x | x |
|   Navarra de Verificaciones Legales SA | x |  |  |  |  |  |  |
|   Navarra Deporte y Ocio SL | x | x | x | x | x | x | x |
|   Obras Públicas y Telecomunicaciones de Navarra SA  | x |  |  |  |  |  |  |
|   Planetario de Pamplona SA | x |  |  |  |  |  |  |
|   Potasas de Subiza SAU | x | x | x | x | x | x | x |
|   Producción Informática de Navarra SL  | x |  |  |  |  |  |  |
|   Riegos De Navarra SA | x |  |  |  |  |  |  |
|   Salinas de Navarra SA | x | x | x | x | x | x | x |
|   Sociedad de Desarrollo de Navarra SA | x |  |  |  |  |  |  |
|   Sociedad de Desarrollo de Navarra SL |  | x | x | x | x | x | x |
|   Sociedad de Promoción de Inversiones e Infraestructuras de Navarra SA | x |  |  |  |  |  |  |
|  Start Up Capital Navarra SA | x | x | x | x | x | x | x |
|  Subgrupo Burnizko SA |  | x | x |  |  |  |  |
|  Territorio Roncalia SL | x |  |  |  |  |  |  |
|  Trabajos Instrumental SL |  |  |  |  |  |  | x |
|  Trabajos Catastrales SA | x | x | x | x | x | x | x |
|  Tuckland Footwear SL | X | X |  |  |  |  |  |
| Guztira | 39 | 20 | 19 | 17 | 16 | 16 | 17 |

5. eranskina. Fundazio publikoen zerrenda eta haien bilakaera

|  |  |  |  |  |  |  |  |
| --- | --- | --- | --- | --- | --- | --- | --- |
| Fundazio publikoak |  2010 | 2011 | 2012 | 2013 | 2014 | 2015 | 2016 |
| Baluarte Fundazioa  | X | X | X | X | X | X | X |
| Fundación para la Formación en Energías Renovables  | X | X | X | X | X |   |   |
| Fundación Miguel Servet  | X | X | X | X | X | X | X |
| Fundación Navarra para la Excelencia  | X | X | X | X | X |   |   |
| Nafarroako Ondare Historikoa Zaintzeko Fundazioa.  | X | X | X | X | X | X | X |
| Fundación para la Tutela de las Personas Adultas  | X | X | X | X | X | X | X |
| Fundación Instituto Navarro Artes Audiovisuales y Cinematografía  | X | X | X | X |   |   |   |
| Guztira | 7 | 7 | 7 | 7 | 6 | 4 | 4 |

1. Sozietate publikoak dira Nafarroako Foru Komunitateko Administrazioak ehuneko 50eko zuzeneko zein zeharko partaidetza duenak, edo administrazio-, zuzendaritza- edo zaintza-organoetako kideen erdia baino gehiago zuzenean nahiz zeharka izendatzeko gaitasuna duenak; edo sozietateak jaulkitako partaidetzei dagozkien botoen gehiengoa dutenak. [↑](#footnote-ref-1)
2. Fundazio publikoak dira Foru Komunitateko Administrazioak zuzenean sortu dituenak, sorrerako ondarean partaidetzaren gehiena jarriz, bai eta bere sorreran izaera pribatua bazuten ere, hasiera batean eskatzen ziren baldintzak ez betetzeagatik, geroztik baldintza horiek berenganatu dituztenak, eta horrekin batera beren gobernu organoetan administrazioaren ordezkaritzak gehiengoa osatzeko baldintza betetzen dutenak. [↑](#footnote-ref-2)
3. Bat datoz 2010-2016 aldiari dagokion batez besteko datuarekin [↑](#footnote-ref-3)
4. Aurrekontu-egonkortasun eta Finantza-iraunkortasunari buruzko 2/2012 Lege Organikoan informazioa emateko aurreikusitako betebeharrak garatzen dituen agindua. [↑](#footnote-ref-4)
5. Gaur egun, Lehendakaritzako, Funtzio Publikoko, Barneko eta Justiziako Departamentua [↑](#footnote-ref-5)
6. Gaur egun, Landa Garapeneko, Ingurumeneko eta Toki Administrazioko Departamentua [↑](#footnote-ref-6)
7. Gaur egun, Kultura, Kirol eta Gazteria Departamentua [↑](#footnote-ref-7)
8. 8/2009 Foru Legearen hirugarren xedapen iragankorrak ezarritako baldintza. [↑](#footnote-ref-8)
9. 2014/24/EE Zuzentarauaren 12. artikuluak ezartzen du pertsona juridiko horren jardueren % 80 baino gehiago egin behar izatea kontrola egiten dien adjudikazio botereak ardurapean utzi dizkien zereginen jardunean. [↑](#footnote-ref-9)
10. Yesa, Valle de Erro-Roncesvalles, Itoiz-Canal de Navarra eta Centro de Recursos Ambientales fundazioak ageri dira erabaki horretan eta Ogasuneko eta Funtzio Publikoko Ministerioaren informazioan. Horiek ez dira fiskalizatuko lan honetan, zeren eta ez baitira fundazio publikotzat hartzen. [↑](#footnote-ref-10)
11. [↑](#footnote-ref-11)
12. Honako eragiketa hau eginez kalkulatu da: langileen gastua zati ekitaldiaren amaierako batez besteko plantilla. [↑](#footnote-ref-12)
13. NEKPk emandako informazioa [↑](#footnote-ref-13)
14. Zerbitzu-eginkizunetan edo eszedentzian zeuden langileen egoerak dira, Nafarroako Administrazio Publikoen zerbitzuko langileen estatutuaren testu bategina onesten duen abuztuaren 30eko 251/1993 Legegintzako Foru Dekretuaren baldintzetan. [↑](#footnote-ref-14)
15. Gaur egun, Lehendakaritzako, Funtzio Publikoko, Barneko eta Justiziako Departamentua [↑](#footnote-ref-15)
16. Gaur egun, Landa Garapeneko, Ingurumeneko eta Toki Administrazioko Departamentua [↑](#footnote-ref-16)
17. Bat datoz zuzeneko partaidetzako 13 sozietateekin eta zeharkako partaidetzako lau sozietateekin. [↑](#footnote-ref-17)
18. Kontuen Ganberaren 2016ko urtarrileko txostena [↑](#footnote-ref-18)